Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13986

d) a szolgáltatásnak a karbantartási periódusok közötti lecsökkenését. Az ebben a részben használt "vevő berendezés" szó magát a vevőt, az antenná(ka)t és a légijárművön belüli csatolásokat foglalja magába. 2.2.1 Általános rész 2.2.1.1 Abból a célból, hogy a megfelelő és megbízható működés biztosítva legyen, a vevőnek az iránysáv vonalra (központosítás) és az iránysáv szélességre (eltérés) vonatkozó kimeneti jellemzőit olyan pontossági fokon kell tartani, ami az üzemeltetési célnak megfelel. Felhívjuk a figyelmet arra, hogy számításba kell venni azokat a változó feltételeket, amelyek befolyásolhatják ezt a pontosságot. 2.2.1.2 Továbbá, annak biztosítása céljából, hogy az ILS rendszer valamennyi felhasználója egy állandó iránysáv szélességet "kapjon", szabványosítani kell az iránysáv vevő teljes erősítési tényezőjét. Hasonlók figyelembevételét kell alkalmazni a siklópálya vevő esetében. 2.2.2 Az iránysáv adó vevő hangfrekvenciás erősítésének beállítása 2.2.2.1 A vevő hangfrekvenciás erősítésének olyannak kell lenni, hogy egy 1 000 mikrovoltos 20 százalékban a 90 Hz-es hanggal és 20 százalékban a 150 Hz-es hanggal modulált rádiófrekvenciás bemenő jel nulla kijelzést adjon, és egyidejűleg az egyik összetevőt 4,65 százalékkal (azaz 24,65 százalékra) növelve, és a másik összetevőt 4,65 százalékkal csökkentve (azaz 15,35 százalékra) egy 3/5 értékű arányos eltérés jöjjön létre a teljes iránysáv szélesség kijelzésnél, de 9,5 mm-nél nem kisebb a skálán mérve. Ezt az erősítés beállítást azzal a szabályos tápfeszültséggel kell elvégezni, ami a fedélzeti üzemeltetési körülmények esetén fennáll. 2007/70/II. szám 2.2.3 Az iránysáv vevő berendezés központosítási tűrése 2.2.3.1 Az I., II. és III. ILS Teljesítmény Kategóriához kapcsolódó üzemeltetési célok elérése és a légijárműveknek az akadálymentességi felületeken belüli biztonságos üzemeltetésének biztosításához a vevő berendezés központosítási hibája - az összes valószínűleg előforduló légijármű üzemeltetési környezeti feltételek mellett működve és a nulla jelet (modulációs mélység különbség) véve a földi berendezés rádiófrekvenciás modulációs jellemzői és meghatározott jellemző értékeinek tűréshatárain belül, ahogy azok a 3. Fejezet 3.1.3 pontjában előírásra kerültek, egy 90 mikrovolt/méter (mínusz 107 dBW/m2) rádiófrekvenciás térerősségnél - 68 százalékos valószínűséggel nem haladhatja meg a következő határértékeket: I. Kategória: a teljes iránysáv szélesség kijelzés 4,66 százaléka (0,0072 DDM); II. Kategória: a teljes iránysáv szélesség kijelzés 2,33 százaléka (0,0036 DDM); III. Kategória: a teljes iránysáv szélesség kijelzés 1,66 százaléka (0,00258 DDM). Megjegyzés. - Ezeket a követelményeket nagyobb, az üzemeltetési gyakorlatban valószínűleg előforduló maximális térerősség mellett is teljesíteni kell. 2.2.4 Iránysáv vevő iránysáv vonal eltolódás iránti érzékenységi (eltérés) tűréshatár 2.2.4.1 Amikor a vevő hangfrekvenciás erősítése a fenti 2.2.2 pontban leírtaknak megfelelően van beállítva, és a hangfrekvenciás bemenő jel egyik modulációs hangja 4,65 százalékkal meg van növelve a névleges értékéhez viszonyítva (azaz 24,65 százalék), és egyidejűleg a másik összetevő 4,65 százalékkal van lecsökkentve (azaz 15,35 százalék) a névleges értékhez viszonyítva, akkor a kijelzett eltérési jel nem térhet el plusz, vagy mínusz 0,019 modulációs mélység különbségnél nagyobb értékkel a 90 mikrovolt/méter (mínusz 107 dBW/m2) térerősség névleges értéktől egészen addig a maximális térerősségig, ami az üzemeltetési gyakorlatban valószínűleg előfordulhat. Megjegyzés. - Lásd az alábbi 2.2.5 pontot a jelszintekre vonatkozóan. 2.2.5 Az iránysáv vevő rendszer minimális jelszint érzékenysége 2.2.5.1 Az iránysáv vevő berendezés érzékenységének olyannak kell lenni, hogy az érték nagy százalékában a vevőnek használható jelet kell kijelezni, és egy tartós állandó kijelzést kell adni a 3. Fejezet 3.1.3.3.2 pontjában meghatározott minimális térerősség (40 mikrovolt/méter, vagy mínusz 114 dBW/m2) jelenlétében.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes